text: 7 страхотни 4x4 автомобила с цена под 8000 лв. - AutoCredit
  януари 27, 2015 | 7 коментара
  За да се справиш с калната морава, не е нужно да инвестираш в голямо и тромаво чудовище, което има намерение да обсеби портфейла ти
  Когато сключиш разумна сделка, купувайки си нов автомобил, удовлетворението винаги е голямо. Нямаме предвид единствено цената, а по-скоро момента, в който осъзнаваш, че си купил точният автомобил на точната цена. По-долу са изброени едни от най-разумните автомобили, които можеш да си купиш, ако имаш нужда от задвижване на четирите колела, но не искаш да се ангажираш с поддръжката на SUV и всички негови недостатъци. Тези коли могат с лекота да преодолеят дребни препятствия, а разходите по поддръжката им почти не се различават от тези на стандартен автомобил с един задвижващ мост. Звучи страхотно.
  4×4 под 8000 лв.
  Когато се сетиш за Suzuki, едва ли Ignis е сред първите модели, които изникват в съзнанието ти. А би трябвало, защото това е евтин, практичен и икономичен автомобил, който има своя чар. Купето му е малко, но високо, което означава, че можеш да го паркираш лесно, а вътре има достатъчно място. Още повече, че Ignis има четири врати, което улеснява превозването на деца и покупки на задната седалка. Двигателите са икономични, но пъргави, което отново се дължи на компактното купе. Най-популярен е 1.3-литровият 4-цилиндров бензинов двигател, който разполага с 87 к.с. и 118 Нм и има достатъчно сили, за да измъкне колата от по-дълбока снежна пряспа или кална локва.
  Виж обяви за Suzuki Ignis от 4499 лв. при нашите партньори Mobile.bg и купи на изплащане с AutoCredit.
  Изборът в този ценови диапазон е между четвъртото и петото поколение на най-популярния хечбек в света. Моделите с два задвижващи моста използват заден диференциал Haldex, който се нуждае от регулярна поддръжка – смяна на масло и филтър. Въпреки това, цените са приемливи, а части се намират в изобилие, тъй като това е просто един Golf. Особено удачни са комбинациите с мощен дизелов двигател и 4Motion система, които са чудесен избор за хората, обичащи да пътуват много, без да се съобразяват със сезона и терена. Достатъчно е да има път.
  Виж обяви за Volkswagen Golf MK4 от 3200 лв. при нашите партньори Mobile.bg и купи на изплащане с AutoCredit.
  Fiat Panda много прилича на Suzuki Ignis. Fiat винаги са били специалисти в областта на компактните автомобили, така че изборът на Panda не е лишен от логика дори на това ниво. Симпатичното 4х4 радва милиони хора по света със свежия си външен вид и големия брой специални версии, които добавят ярки цветове, нестандартно оборудване и още повече характер. Предлагат се и модели с фабрична метанова уредба, както и с малък дизелов двигател, но при положение, че купето тежи по-малко от 900 кг, за предпочитане остава добрият стар бензинов агрегат.
  Виж обяви за Fiat Panda 4×4 от 5500 лв. при нашите партньори Mobile.bg и купи на изплащане с AutoCredit.
  Свързваме Subaru с две неща – боксерни двигатели и 4х4 задвижване. Това е една от най-твърдоглавите компании в света – всеки техен модел разполага с горните две технологии. Изборът на 4х4 автомобил в гамата на Subaru е огромна, но ние се спряхме на Legacy, което е луксозно, голямо и комфортно. За около 6 000 лв. у нас може да бъде открит модел, произведен в началото на 21 век с класическия 2.5-литров боксерен двигател. Legacy се предлага като седан и комби, така че възможностите са неограничени. Колите на Subaru са известни с издръжливостта си, но все пак на двигателя трябва да се обръща повече внимание, а заради конфигурацията на цилиндрите, обслужването е по-скъпо и трудоемко.
  Виж обяви за Subaru Legacy от 2700 лв. при нашите партньори Mobile.bg и купи на изплащане с AutoCredit.
  A4 Quattro е широко разпространен и мултифункционален 4х4 автомобил. Избрахме А4 пред А6 и А8, които също се предлагат с четири задвижващи колела, заради по-ниската цена и по-малкото електроника, която впоследствие може да се развали. B6 поколението на модела се предлага с част от двигателите на Golf MK4, които са за предпочитане – най-вече бензиновият 1.8 турбо и 1.9-литровия TDI със 131 к.с. Препоръчваме да избягвате колите с 2.5 TDI двигател, особено ако той е комбиниран с Multitronic автоматична скоростна кутия, която често дефектира, а ремонтът й струва цяло състояние.
  Виж обяви за Audi A4 Quattro от 4300 лв. при нашите партньори Mobile.bg и купи на изплащане с AutoCredit.
  Какво по-хубаво от "катафалка" с 4х4 задвижване. Според много хора в света има само едно истинско комби, и то се казва Volvo. Кубични форми, студен шведски чар, огромно товарно пространство, което обезмисля покупката на кемпер, защото е с квадратурата на боксониера, както и пословичната сигурност, която е емблемата на Volvo. Хубавото е, че XC70 държи цена, което означава, че няма да изгубите много пари. Лошото е, че ще трябва да инвестирате повече, отколкото с другите коли в класацията ни. Автомобил с 2.4-литров бензинов двигател, произведен през 2001 г., струва около 7500 лв.
  Виж обяви за Volvo XC70 от 7000 лв. при нашите партньори Mobile.bg и купи на изплащане с AutoCredit.
  Започваме и завършваме класацията с модел на Suzuki. Учудваща е упоритостта на японската компания да предлага на пазара европейски градски модел с 4х4 задвижване. Swift е многофункционален, практичен и здрав автомобил, който може да бъде оборудван с четири задвижващи колела. И с този автомобил е ясно, че няма да напуснеш пътя, но пък и няма да се притесниш, ако имаш планинска вила, в която обичаш да разпускаш от градската лудница през уикенда. За предпочитане са моделите, произведени в Япония, които са по-добре сглобени от тези, излезли от завода в Унгария. Познават се по антената, която при "японките" е разположена в задната част на покрива, както и по първата буква "J" в номера на шасито.
  Виж обяви за Suzuki Swift 4×4 от 7700 лв. при нашите партньори Mobile.bg и купи на изплащане с AutoCredit.
  Тагове:4x4, Audi A4 Quattro, autocredit, Suzuki Swift 4x4, Volvo XC70, автокредит, автомобила с цена под 8000 лв., кредит за кола
  Първият Батмобил се продаде на търг
  Няма коментари | дек 10, 2014
  Volkswagen показа новия Touran
  Няма коментари | фев 25, 2015
  5 суперикономични коли с 3-цилиндрови двигатели до 6000 лв.
  1 коментар | май 19, 2015
  alex януари 29, 2015 Отговор
  Zabravi li ste bmw E46 Xi XD
  калоян януари 31, 2015 Отговор
  то и от BMW са забравили да направят от XD истинско 4х4 :)))
  Capone февруари 1, 2015 Отговор
  Прав си Alex.X-Drive е много,много по-добър от Quattro !!!
  A6S6 януари 29, 2015 Отговор
  Пропуснахте А6 и S6 1995-1997 ,и темата ви щеше да приключи бързо. Тая А4 на първата голяма дупка загубва окачването. Субарото с 2.5л му трябва нитро за да ускори. Пък тия Сузуки-та с келявите си скоростни кутии,които се скапват на първите 20х.км- нямам думи. За фиата-без коментар. Волвото бива,но не забравяйте,че има много електроника по него. Е , остана да се върнете в началото на коментара..
  ЙОНКО януари 31, 2015 Отговор
  АСА февруари 2, 2015 Отговор
  Малко си се объркал за субаруто, от 0 до 100km/h ги прави за 9.3с, което го поставя сред най-бързите от тук изброените.
  Stefan февруари 1, 2015 Отговор
  преди 8 години си купихме суифт от миркат и засега май освен консумативи не сме сменяли друго и фабриният дефект с лагерите на скоростите но това беше за сметка на сузуки. Не е за офроуд но при 1 педя сняг си качва баирите до вкъщи